arnastofnun/IGC-2024 huggingface dataset:
S-257/2018

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 30. apríl 2018, á hendur U-kk-þgf E-kk-þgf R-kk-þgf, kt. 000000-0000, Melbæ 21, Reykjavík fyrir umferðarlagabrot í Reykjavík, með því að hafa miðvikudaginn 12. júlí 2017 ekið bifreiðinni [---] sviptur ökurétti um Sæbraut, uns lögregla stöðvaði aksturinn skömmu síðar við Kirkjusand.

Telst brot þetta varða við 1. mgr. 48. gr. sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og greiðslu alls sakarkostnaðar.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í mars 1983. Samkvæmt framlögðu sakavottorði, dagsettu 26. apríl 2018, á hann að baki nokkurn sakaferil. Hefur hann meðal annars ítrekað verið fundinn sekur um að aka sviptur ökurétti. Ákærði var dæmdur í 30 daga fangelsi fyrir umferðarlagabrot, meðal annars fyrir akstur sviptur ökurétti, með dómi 21. desember 2006. Þá var hann dæmdur í eins mánaða fangelsi fyrir hraðakstur og akstur sviptur ökurétti 6. október 2008. Hinn 2. apríl 2009 var ákærði dæmdur í 60 daga fangelsi fyrir umferðarlagabrot, meðal annars akstur sviptur ökurétti. Ákærði var 6. desember 2011 dæmdur í þriggja mánaða fangelsi fyrir akstur undir áhrifum ávana- og fíkniefna og akstur sviptur ökurétti. Með dómi 4. september 2012 var ákærði dæmdur til að sæta fangelsi í tvo mánuði fyrir akstur sviptur ökurétti. Var ákærða gerður tveggja mánaða hegningarauki við þann dóm með dómi 5. nóvember 2012 vegna aksturs sviptur ökurétti og undir áhrifum ávana- og fíkniefna. Þá var ákærði dæmdur í þriggja mánaða fangelsi vegna aksturs sviptur ökurétti 8. mars 2017. Nú síðast var ákærði dæmdur til að sæta fangelsi í fjóra mánuði fyrir akstur sviptur ökurétti með dómi Héraðsdóms Reykjaness, uppkveðnum 12. janúar 2018. Það brot sem ákærði er nú sakfelldur fyrir var framið fyrir uppkvaðningu fyrrgreinds dóms frá 12. janúar 2018 og verður ákærða því dæmdur hegningarauki samkvæmt 78. gr. almennra hegningarlaga nr. 19/1940.

Með hliðsjón af framangreindu, dómvenju og að virtri 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 60 daga.

Engan sakarkostnað leiddi af meðferð málsins.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, U-kk-nf Ö-kk-nf R-kk-nf, sæti fangelsi í 60 daga.

L-kvk-nf R-kvk-nf S-kvk-nf
S-271/2018

Mál þetta, sem dómtekið var fyrr í dag, er höfðað með ákæru lögreglustjórans á höfuðborgarsvæðinu 20. apríl sl. gegn ákærða, M-x-x E-kk-þgf A-kk-þgf, Boðagranda 6, Reykjavík, fyrir eftirtalin hegningarlagabrot, þjófnað og gripdeild framin í Reykjavík þann 17. mars 2018, með því að hafa:

1. Í Borgarbókasafninu við …, stolið peningaveski er innihélt ýmis skilríki.

2. Í veitingastaðnum …, stolið heyrnartólum að verðmæti 150 Bandaríkjadalir og borvél og gengið út með tösku að óþekktu verðmæti í eigu starfsmanns staðarins.

3. Í veitingastaðnum …, farið inn í starfsmannaaðstöðu og stolið peningaveski að óþekktu verðmæti er innihélt ýmis greiðslukort og stúdentaskírteini.

4. Í …, farið inn í búningstaðstöðu og stolið þaðan fjórum greiðslukortum, JBL hátalara, svartri tösku, Samsung S7 Edge farsíma, strætisvagnakorti, dómara- og leikmannakorti.

Eru þessi brot talin varða við 1. mgr. 244. gr. almennra hegningarlaga nr. 19/1940 og að því er varðar ákærulið 2. að auki við 245. gr. sömu laga.

Er þess krafist að ákærði verði dæmdur til refsingar og til greiðslu alls sakarkostnaðar.

Ákærði játar sök. Af hálfu verjanda er þess krafist að ákærði verði dæmdur til vægustu refsingar.

Með hliðsjón af greiðlegri játningu ákærða, sem samrýmist gögnum málsins, verður ákærði sakfelldur samkvæmt ákæru og er háttsemi hans þar rétt heimfærð til refsiákvæða.

Ákærði er fæddur í febrúar 1995. Hann var 10. apríl 2017 dæmdur í 60 daga skilorðsbundið fangelsi fyrir þjófnað, fjársvik og fíkniefnalagabrot. Var skilorðsdómurinn dæmdur upp sama dag. Þá var hann 17. janúar sl. dæmdur í 10 mánaða fangelsi, þar af 7 mánuði skilorðsbundið, fyrir brot gegn umferðarlögum, þjófnað, tilraun til fjársvika og fíkniefnalagabrot. Ákærði hefur með broti sínu rofið skilyrði refidómsins. Verður hann nú tekinn upp og ákærða dæmd refsing í einu lagi. Með hliðsjón af því og greiðlegri játningu ákærða er refsing ákærða ákveðin fangelsi í 9 mánuði. Frá refsingu dregst gæsluvarðhald ákærða frá 18. mars 2018.

Ákærði greiði málsvarnarþóknun verjanda sem í dómsorði greinir.

Mál þetta flutti af hálfu ákæruvalds K-kvk-nf Ó. E-kvk-nf aðstoðarsaksóknari.

Dóm þennan kveður upp S-kk-nf S-kk-nf héraðsdómari.

D ó m s o r ð:

Ákærði, M-x-x Ö-kk-nf A-kk-nf, sæti fangelsi í 9 mánuði. Frá refsingu dregst gæsluvarðhald ákærða frá 18. mars 2018.

Ákærði greiði málsvarnarþóknun skipaðs verjanda síns, B-kk-ef J-kk-ef lögmanns, 484.840 krónur.

S-kk-nf S-kk-nf
S-277/2018

Mál þetta sem dómtekið er í dag var höfðað með ákæru útgefinni af lögreglustjóranum á höfuðborgarsvæðin þann 8. maí 2018 „á hendur X, kt. [...], [...], [...], fyrir líkamsárás með því að hafa, þriðjudaginn 14. mars 2017, veist með ofbeldi að þáverandi sambýliskonu sinni, A, kt. [...], á heimili þeirra að [...] í [...], með því að grípa í hægri handlegg hennar og slá hana í það minnsta einu höggi í andlit. Afleiðingar árásar ákærða voru þær að A hlaut roða á hægri fram- og upphandlegg og roða á vinstri kinn.

Telst þetta varða við 1. mgr. 217. gr. almennra hengingarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.”

Fyrirkall á hendur ákærða, sem hafði að geyma viðvörun samkvæmt 1. mgr. 161. gr. laga um meðferð sakamála nr. 88/2008, var birt í Lögbirtingarblaði. Þrátt fyrir það sótti ákærði ekki þing og ekki var kunnugt um að hann væri forfallaður. Málið verður því dæmt á grundvelli framlagðra gagna og samkvæmt þeim hefur verið færð fram næg sönnun fyrir sekt ákærða. Hann verður því sakfelldur samkvæmt ákærunni, en brot hans er þar rétt fært til refsiákvæðis.

Ákærði er fæddur í [...] [...]. Hann hefur tvisvar sinnum hlotið dóm fyrir umferðar-, fíkniefna- og hegningarlagabrot og fimm sinnum gengist undir lögreglustjórasátt. Hann hefur ekki áður hlotið dóm fyrir ofbeldisbrot. Með hliðsjón af sakarefni þessa máls og 3. mgr. 70. gr. almennra hegningarlaga nr. 19/1940 sem og að öllu framangreindu virtu þykir refsing ákærða hæfilega ákveðin fangelsi í 60 daga en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Engan kostnað leiddi af meðferð málsins.

Af hálfu ákæruvaldsins flutti málið E-kk-nf L-kk-nf aðstoðarsaksóknari.

B-kvk-nf B-kvk-nf héraðsdómari kveður upp þennan dóm.

D Ó M S O R Ð :

Ákærði, X, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.
S-287/2018

Mál þetta, sem dómtekið var 30. maí sl., er höfðað með ákæru, útgefinni af lögreglustjóranum á höfuðborgarsvæðinu 15. maí 2018, á hendur K-x-x M-x-x E-x-x M-x-x, kt. [---], Írabakka 4, Reykjavík fyrir líkamsárás með því að hafa, miðvikudaginn 1. júní 2016 utandyra við Skógarhlíð 12 í Reykjavík, veist með ofbeldi að K-x-x A-x-x, kt. [---], slegið hann í líkama með 285 sm steypustyrktarjárni og í kjölfar þess slegið hann ítrekað hnefahöggum í líkama, höfuð og andlit, gripið ítrekað í líkama, hendur og fatnað hans og ýtt honum, allt með þeim afleiðingum að hann hlaut mar á hægri síðu, mar og tognun og ofreynslu á brjóstkassa og þreifieymsli á hægra læri.

Telst brot þetta varða við 1. mgr. 217. gr. almennra hegningarlaga nr. 19/1940, sbr. 10. gr. laga nr. 20/1981.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er háttsemin réttilega heimfærð til refsiákvæða í ákæru.

Ákærði er fæddur í mars 1979. Samkvæmt framlögðu sakavottorði, dagsettu 14. maí 2018, hefur hann einu sinni áður sætt refsingu. Ákærði var sakfelldur fyrir líkamsárás og brot gegn barnaverndarlögum með dómi Héraðsdóms Reykjavíkur, uppkveðnum 21. október 2015. Var honum gert að sæta sektarrefsingu.

Með hliðsjón af framangreindu, greiðri játningu ákærða og sakarefni þessa máls þykir refsing ákærða hæfilega ákveðin fangelsi í 60 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 105.400 krónur, að meðtöldum virðisaukaskatti, og 37.800 krónur í annan sakarkostnað.

Af hálfu ákæruvaldsins flutti málið S-kk-nf P-kk-nf Ó-kk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, K-x-x M-x-x E-x-x M-x-x, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 105.400 krónur og 37.800 krónur í annan sakarkostnað.

L-kvk-nf R-kvk-nf S-kvk-nf
S-289/2018

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 22. maí sl., á hendur D-kk-þgf I-kk-þgf S-kk-þgf, kt. 000000-0000, Hraunbæ 136, Reykjavík, fyrir umferðarlagabrot í Reykjavík með því að hafa þriðjudaginn 18. júlí 2017 ekið bifreiðinni [---] sviptur ökurétti um Snorrabraut við Bergþórugötu uns aksturinn var stöðvaður skömmu síðar.

Telst þetta varða við 1. mgr. 48. gr., sbr. 1. mgr. 100. gr., umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar.

Við þingfestingu málsins 20. júní sl. sótti S-kk-nf S-kk-nf lögmaður þing fyrir hönd ákærða og var skipaður verjandi að hans ósk. Málinu var frestað til dagsins í dag að hans ósk. Þegar málið var tekið fyrir í dag mætti verjandi ákærða ekki og hafði ekki boðað forföll. Verður málið því dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála, enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í mars 1973. Samkvæmt framlögðu sakavottorði, dagsettu 18. maí 2018, gekkst hann undir sektarrefsingu með lögreglustjórasátt, 20. október 2016, vegna aksturs sviptur ökurétti. Þá var hann dæmdur í 90 daga fangelsi, þar af voru 60 dagar skilorðsbundnir til tveggja ára, fyrir líkamsárás, akstur undir áhrifum ávana- og fíkniefna og akstur sviptur ökurétti með dómi Héraðsdóms Reykjavíkur, uppkveðnum 5. apríl 2017. Sakavottorð ákærða hefur að öðru leyti ekki þýðingu við ákvörðun refsingar í máli þessu.

Með hliðsjón af framangreindu, sakarefni þessa máls og dómvenju þykir refsing ákærða hæfilega ákveðin fangelsi í 30 daga.

Ákærði greiði málsvarnarþóknun skipaðs verjanda síns, S-kk-ef S-kk-ef lögmanns, 105.000 krónur, að meðtöldum virðisaukaskatti.

Engan annan sakarkostnað leiddi af meðferð málsins.

Þ-kvk-nf L-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, D-kk-nf I-kk-nf S-kk-nf, sæti fangelsi í 30 daga.

Ákærði greiði málsvarnarþóknun skipaðs verjanda síns, S-kk-ef S-kk-ef, 105.000 krónur.

Þ-kvk-nf L-kvk-nf
S-28/2018

Mál þetta, sem dómtekið var í dag, er höfðað með ákæru, útgefinni af héraðssaksóknara, 16. janúar 2018, á hendur T-kk-þgf Þ-kk-þgf, kt. 000000-0000, Þorláksgeisla 49, Reykjavík, fyrir brot gegn valdstjórninni, með því að hafa aðfaranótt miðvikudagsins 27. júlí 2016, í fangamóttöku lögreglustöðvarinnar við Hverfisgötu í Reykjavík, bitið lögreglumanninn Ó-kk-þf Ö-kk-þf J-kk-þf, þar sem hann var við skyldustörf, í innanvert vinstra læri með þeim afleiðingum að yfirborðsáverki hlaust af.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í apríl 1982. Hann hefur ekki áður gerst sekur um refsivert brot.

Með hliðsjón af greiðri játningu ákærða og sakarefni þessa máls þykir refsing ákærða hæfilega ákveðin fangelsi í 30 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með hliðsjón af sakarefni þessa máls þykir refsing ákærða hæfilega ákveðin fangelsi í 30 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði 35.120 krónur í sakarkostnað.

Af hálfu ákæruvaldsins flutti málið D-kvk-nf Ö-kvk-nf V-kvk-nf saksóknarfulltrúi.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, T-kk-nf Þ-kk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði 35.120 krónur í sakarkostnað.

L-kvk-nf R-kvk-nf S-kvk-nf
S-291/2018

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 22. maí 2018, á hendur M-x-x W-x-x, kt. 000000-0000, Bríetartúni 12, Reykjavík, fyrir umferðarlagabrot í Reykjavík með því að hafa að kvöldi laugardagsins 8. júlí 2017 ekið bifreiðinni [---] sviptur ökurétti vestur Bíldshöfða á móts við Brimborg uns aksturinn var stöðvaður skömmu síðar.

Telst þetta varða við 1. mgr. 48. gr., sbr. 1. mgr. 100. gr., umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í september 1993. Samkvæmt framlögðu sakavottorði, dagsettu 18 maí 2018, var hann dæmdur í 30 daga fangelsi fyrir ölvunarakstur og akstur sviptur ökurétti með dómi, 16. febrúar 2011. Þá gekkst hann undir sektarrefsingu með lögreglustjórasátt, 13. mars 2013, fyrir hraðakstur og akstur sviptur ökurétti. Loks var ákærði dæmdur í 30 daga fangelsi fyrir akstur sviptur ökurétti með dómi, 18. september 2015.

Með hliðsjón af framangreindu, sakarefni þessa máls og dómvenju þykir refsing ákærða hæfilega ákveðin fangelsi í 60 daga.

Engan sakarkostnað leiddi af meðferð málsins.

Af hálfu ákæruvaldsins flutti málið K-kk-nf S-kk-nf E-kk-nf saksóknarfulltrúi.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, M-x-x W-x-x, sæti fangelsi í 60 daga.

L-kvk-nf R-kvk-nf S-kvk-nf
S-295/2018

Mál þetta, sem dómtekið var 19. júní 2018, var höfðað með ákæru lögreglustjórans á höfuðborgarsvæðinu, dags. 22. maí 2018, á hendur:

„A, kt. 000000-0000,

[...], Reykjavík,

fyrir líkamsárás í Reykjavík með því að hafa, [...] 2017, í [...], veist með ofbeldi að B, kt. 000000-0000, slegið hann ítrekað í höfuð og andlit og tekið hann hálstaki allt með þeim afleiðingum að B hlaut stórt glóðarauga á vinstra auga, sár á neðra augnloki, sár og roða á hægra kinnbeini, bólgur í hnakkfestum, mar á vinstra herðablaði, rispu á mitt bak og rispu yfir neðsta rifbeini.

Telst þetta varða við 1. mgr. 217. gr. almennra hegningarlaga nr. 19/1940, sbr. 10. gr. laga nr. 20/1981.

Þess er krafist að ákærði verði dæmdur til refsingar og til greiðslu alls sakarkostnaðar.“

Verjandi ákærða krefst vægustu refsingar er lög leyfa og að refsing verði skilorðsbundin. Hann gerir ekki kröfu um málsvarnarþóknun.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur á árinu [...]. Hann er [...] og nýtur sérhæfðar þjónustu sem hann kveður nýtast sér vel. Hann kvaðst iðrast þess að hafa beitt brotaþola ofbeldi. Hann geri sér grein fyrir alvarleika málsins og mikilvægi þess að slíkt endurtaki sig ekki.

Ákærði hefur ekki áður gerst sekur um refsiverðan verknað. Við ákvörðun refsingar er til þess litið svo og til skýlausrar játningar ákærða á rannsóknarstigi og hér fyrir dómi. Þá er litið til aldurs ákærða. Vísast í þessu sambandi til 4. tl., 5. og 8. tl. 1. mgr. 70. gr. almennra hegningarlaga nr. 19/1940. Á móti kemur að um alvarlega líkamsárás var að ræða þó að afleiðingar hennar hafi ekki verið alvarlegar fyrir brotaþola.

Að framangreindu virtu og þegar litið er til aðstæðna ákærða verður ákvörðun

um refsingu frestað og fellur hún niður að liðnum tveimur árum frá birtingu dómsins að telja haldi ákærði almennt skilorð 57. gr. almennra hegningarlaga nr. 19/1940.

Með vísan til 1. mgr. 235. gr. laga um meðferð sakamála nr. 88/2008, ber að dæma ákærða til að greiða sakarkostnað málsins sem er 13.980 krónur vegna læknisvottorðs brotaþola.

S-kvk-nf H-kvk-nf héraðsdómari kveður upp dóm þennan.

D ó m s o r ð :

Ákvörðun um refsingu ákærða A skal frestað og fellur hún niður að liðnum tveimur árum frá birtingu dómsins að telja haldi ákærði almennt skilorð 57. gr. almennra hegningarlaga nr. 19/1940.

Ákærði greiði 13.980 krónur í sakarkostnað.

S-kvk-nf H-kvk-nf (sign.)
S-309/2018

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 29. maí 2018, á hendur E-x-x M-x-x, kt. 000000-0000, Krummahólum 6, Reykjavík, fyrir umferðarlagabrot í Reykjavík með því að hafa miðvikudaginn 26. júlí 2017 ekið bifreiðinni [---] sviptur ökurétti um Háaleitisbraut við Fellsmúla uns aksturinn var stöðvaður skömmu síðar.

Telst þetta varða við 1. mgr. 48. gr., sbr. 1. mgr. 100. gr., umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í september 1992. Samkvæmt framlögðu sakavottorði, dagsettu 28. maí 2018, hefur ákærði alls sjö sinnum verið fundinn sekur um umferðarlagabrot, þar af hefur hann þrisvar sinnum hlotið refsingu fyrir að aka sviptur ökurétti. Ákærði gekkst undir sektarrefsingu með lögreglustjórasáttum, dagsettum 8. júní 2012 og 27. ágúst 2012 fyrir akstur sviptur ökurétti og hraðakstur. Þá var hann dæmdur í 30 daga fangelsi fyrir að aka sviptur ökurétti, 6. maí 2014. Sakaferill ákærða hefur að öðru leyti ekki þýðingu við ákvörðun refsingar í málinu.

Með hliðsjón af framangreindu, sakarefni þessa máls og dómvenju þykir refsing ákærða hæfilega ákveðin fangelsi í 60 daga.

Engan sakarkostnað leiddi af meðferð málsins.

Af hálfu ákæruvaldsins flutti málið K-kk-nf S-kk-nf E-kk-nf saksóknarfulltrúi.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, E-x-x M-x-x, sæti fangelsi í 60 daga.

L-kvk-nf R-kvk-nf S-kvk-nf
S-316/2018

Mál þetta sem dómtekið er í dag var höfðað með ákæru útgefinni af lögreglustjóranum á höfuðborgarsvæðinu þann 29. maí 2018 „á hendur X, kt. [...], [...], fyrir skjalafals með því að hafa í tengslum við umsókn sína hjá Samgöngustofu um endurútgáfu flugliðaskírteinis, dags. 8. september 2015, lagt fram falsað afrit af hæfniprófi fyrir BD-700 tegundaráritun í því skyni að fá BD-700 áritun í flugliðaskírteini sitt án þess að hafa lokið tilskilinni upprifjunarþjálfun fyrir slíka áritun hjá samþykktu þjálfunarfyrirtæki. Ákærði falsaði afrit af hæfniprófi fyrir BD-700 tegundaráritun, á tímabilinu 29. ágúst til 10. september 2015, með því að breyta skýrslu um hæfnipróf fyrir CL604/605 tegundaráritun, dags. 29. ágúst 2015, sem ákærði fékk eftir að hafa staðist hæfnipróf fyrir CL604/605 áritun hjá samþykktu þjálfunarfyrirtæki, þannig að CL604/605 skýrslan liti út fyrir að vera um hæfnipróf fyrir BD-700 tegundaráritun.

Telst þetta varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærða var birt fyrirkall sem hafði að geyma viðvörun samkvæmt 1. mgr. 161. gr. laga um meðferð sakamála nr. 88/2008. Þrátt fyrir þetta sótti ákærði ekki þing og ekki var kunnugt um að hann væri forfallaður. Málið verður því dæmt á grundvelli framlagðra gagna og samkvæmt þeim hefur verið færð fram næg sönnun fyrir sekt ákærða. Hann verður því sakfelldur samkvæmt ákærunni, en brot hans er þar rétt fært til refsiákvæðis.

Ákærði er fæddur í [...] [...]. Hann hefur einu sinni gengist undir sátt vegna tollalagabrots. Þykir refsing ákærða hæfilega ákveðin fangelsi í 60 daga en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Engan kostnað leiddi af meðferð málsins.

Af hálfu ákæruvaldsins flutti málið E-kk-nf L-kk-nf aðstoðarsaksóknari.

B-kvk-nf B-kvk-nf héraðsdómari kveður upp dóm þennan.

D Ó M S O R Ð :

Ákærði, X, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.